CELEX: 32015R2295
Language: da
Date: 2015-12-09 00:00:00
Title: Kommissionens gennemførelsesforordning (EU) 2015/2295 af 9. december 2015 om ændring af forordning (EF) nr. 2074/2005 for så vidt angår lister over godkendte/autoriserede fødevarevirksomheder (EØS-relevant tekst)

10.12.2015   
            
            
               DA
            
            
               Den Europæiske Unions Tidende
            
            
               L 324/5
            
         KOMMISSIONENS GENNEMFØRELSESFORORDNING (EU) 2015/2295
   af 9. december 2015
   om ændring af forordning (EF) nr. 2074/2005 for så vidt angår lister over godkendte/autoriserede fødevarevirksomheder
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 882/2004 af 29. april 2004 om offentlig kontrol med henblik på verifikation af, at foderstof- og fødevarelovgivningen samt dyresundheds- og dyrevelfærdsbestemmelserne overholdes (1), særlig artikel 31, stk. 2, litra f), og
   ud fra følgende betragtninger:
   
               (1)
            
            
               Ved forordning (EF) nr. 882/2004 er der fastsat generelle regler for offentlig kontrol med fødevarer og foder samt dyresundhed og dyrevelfærd. Medlemsstaterne skal føre ajourførte lister over godkendte virksomheder og gøre listerne tilgængelige for de øvrige medlemsstater og offentligheden.
            
         
               (2)
            
            
               I henhold til kravene i Kommissionens forordning (EF) nr. 2074/2005 (2) skal Kommissionen oprette et websted, hvor alle medlemsstater skal lægge et link til deres respektive nationale websteder med ajourførte lister over godkendte fødevarevirksomheder, der er tilgængelige for de øvrige medlemsstater og offentligheden. Analyse af disse lister med henblik på for eksempel konsekvensanalyse og etablering af forbindelser til Kommissionens øvrige informationsteknologi-værktøjer har vist sig at være meget tidskrævende og kompliceret.
            
         
               (3)
            
            
               For at gøre det mere enkelt for medlemsstaternes virksomheder at analysere listerne og for at kunne opføre en virksomhed, der er godkendt af Unionen, på disse lister uden unødig forsinkelse synes det rimeligt at tillade anvendelsen af TRACES.
            
         
               (4)
            
            
               De i denne forordning fastsatte krav medfører tilpasning af både fødevarevirksomhedsledernes og de kompetente myndigheders aktuelle praksis. Der bør derfor indrømmes udskudt anvendelse af nærværende forordning.
            
         
               (5)
            
            
               Forordning (EF) nr. 2074/2005 bør derfor ændres.
            
         
               (6)
            
            
               Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE FORORDNING:
   Artikel 1
   Bilag V til forordning (EF) nr. 2074/2005 erstattes af teksten i bilaget til nærværende forordning.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   Den finder anvendelse fra den 1. januar 2016.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 9. december 2015.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 165 af 30.4.2004, s. 1.
   
      (2)  Kommissionens forordning (EF) nr. 2074/2005 af 5. december 2005 om gennemførelsesbestemmelser vedrørende visse produkter i henhold til Europa-Parlamentets og Rådets forordning (EF) nr. 853/2004 og vedrørende offentlig kontrol i henhold til Europa-Parlamentets og Rådets forordning (EF) nr. 854/2004 og (EF) nr. 882/2004, om fravigelse fra Europa-Parlamentets og Rådets forordning (EF) nr. 852/2004 og om ændring af forordning (EF) nr. 853/2004 og (EF) nr. 854/2004 (EUT L 338 af 22.12.2005, s. 27).
   
      BILAG
      
         
            »BILAG V
            
               Liste over godkendte/autoriserede virksomheder
            
            KAPITEL I
            
               ADGANG TIL LISTER OVER GODKENDTE/AUTORISEREDE VIRKSOMHEDER
            
            Som en hjælp til, at medlemsstaterne kan give de øvrige medlemsstater og offentligheden adgang til ajourførte lister over godkendte/autoriserede fødevarevirksomheder, opretter Kommissionen et websted, hvor alle medlemsstater får lagt et link til deres respektive nationale websteder eller meddeler, hvis listerne offentliggøres via TRACES-systemet.
            KAPITEL II
            
               DE NATIONALE WEBSTEDERS UDFORMNING
            
            A.   Masterliste
            
            
                     
                        1.
                     
                     
                        De enkelte medlemsstater meddeler Kommissionen en internetadresse på ét nationalt websted, der indeholder masterlisten over lister over godkendte/autoriserede fødevarevirksomheder, der fremstiller animalske produkter som defineret i punkt 8.1 i bilag I til forordning (EF) nr. 853/2004.
                     
                  
                     
                        2.
                     
                     
                        Masterlisten, jf. punkt 1, skal bestå af én side og være udfyldt på et eller flere officielle EU-sprog.
                     
                  B.   Struktur
            
            
                     
                        1.
                     
                     
                        Webstedet med masterlisten udarbejdes af den kompetente myndighed eller, hvis det er relevant, en af de kompetente myndigheder, der er omhandlet i artikel 4 i forordning (EF) nr. 882/2004.
                     
                  
                     
                        2.
                     
                     
                        Masterlisten skal indeholde links til:
                        
                                    a)
                                 
                                 
                                    andre internetsider på samme websted
                                 
                              
                                    b)
                                 
                                 
                                    websteder, som andre kompetente myndigheder, enheder eller i givet fald organer står for, såfremt visse lister over godkendte/autoriserede fødevarevirksomheder ikke vedligeholdes af den kompetente myndighed, der er omhandlet i punkt 1.
                                 
                              
                  C.   Opførelse på listerne via TRACES-systemet
            
            Uanset del A og B kan medlemsstaterne fremlægge listerne via TRACES-systemet.
            KAPITEL III
            
               LAYOUT OG KODER FOR LISTER OVER GODKENDTE/AUTORISEREDE FØDEVAREVIRKSOMHEDER
            
            Layout, herunder relevante oplysninger og koder, fastlægges med henblik på at sikre, at oplysningerne om godkendte/autoriserede fødevarevirksomheder er bredt tilgængelige, og at listerne er let læselige.
            KAPITEL IV
            
               TEKNISKE SPECIFIKATIONER
            
            De opgaver og aktiviteter, der er omhandlet i kapitel II og III, udføres i overensstemmelse med de tekniske specifikationer, som Kommissionen har offentliggjort.«